Bya Sarah Zawedde ne Samuel Tebuseeke
POLIISI ekukunudde omukazi mu klezia e Gayaza n’omusajja omulala gwe yagabidde omwana nga bagenze okumubatiza kyokka nga kitaawe abadde amanyiddwa bulijjo tategedde.
Olivia Nambooze, omusomesa mu Rock Right Infant School e Mannyangwa ne ‘masita’ Micheal
Kinene asomesa ku Spire P/S baakuunuddwa mu klezia y’e Gayaza ku nkya ya Ssnde nga bagenze
okubatiza omwana bulijjo amanyiddwa ng’owa Victor Nsubuga.
Nambooze yabadde anekedde nga yeekubye ddikini okwabadde pawuda n’obumyamyansa mu
nviiri era nga n’amaaso gonna agasiize langi eya kyenvu n’emmyuukirivu.
Okukwattibwa kyaddiridde abantu okutemya ku Nsubuga nga bamutegeeza nga ‘Masita’ Kinene bw’ategekedde ‘omwana we’ akabaga k’okubatiza.
Nsubuga omwana abadde yamutuuma Cabrine Nankya ate Kinene nga yamutuuma Brenda Nakitende. Nsubuga yatemezza ku poliisi gye yaloopye n’omusango ku Nambooze nti yanoba n’ebibye bya bya 2,250,000/-.
Yatwaliddwa ku poliisi y’e Kasangati gye yaggaliddwa ku musango gw’obubbi oguli ku fayiro
SD:21/28/06/15, okusinziira ku Henry Buyondo, atwala poliisi eno.
Bamukutte n’omusiguze nga babatiza omwana
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn